Notast hefur verið við gröfur í dag til að búa til varnargarð ofan við Þjóðveg 1 rétt ofan við Kirkjubæjarklaustur . Vísir / Friðrik Þór „ Það hafa myndast töluvert stórar ár sem renna bæði til austurs og vesturs meðfram veginum . “ segir Víðir Reynisson , lögreglufulltrúi á Suðurlandi . Víðir var viðmælandi Kristjáns Más Unnarssonar í beinni útsendingu í kvöldfréttum Stöðvar 2 í kvöld . „ Við höfum gripið til ráðstafana og undirbúið lokun á veginum þegar að dimmir . Munum gera það ef þörf krefur . “ Minni bílar fá að aka sem leið liggur á þjóðveginum en Víðir og félagar munu fylgja stærri flutningabílum í gegnum svæðið . Talið er að rennsli hafi náð hámarki . „ Mér skilst á vatnamælingamönnum að toppurinn sé kominn hingað niður . Enda sjáum við hér að það skiptir metrum hvað vatnið hefur lækkað , “ segir Víðir . Hins vegar taki lengri tíma fyrir vatnið að komast í gegnum hraunið og þar eigi því enn eftir að koma toppurinn hvað varði straum vatns úr hrauninu . Viðtal Kristjáns Más við Víði má sjá í spilaranum hér að neðan . Gistu í tjaldi sem þeir slógu upp fjær ánni .